CELEX: 62009TN0344
Language: el
Date: 2009-08-31 00:00:00
Title: Υπόθεση T-344/09: Προσφυγή της 31ης Αυγούστου 2009 — Hearst Communications κατά ΓΕΕΑ — Vida Estética (COSMOBELLEZA)

24.10.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 256/34
            
         Προσφυγή της 31ης Αυγούστου 2009 — Hearst Communications κατά ΓΕΕΑ — Vida Estética (COSMOBELLEZA)
   (Υπόθεση T-344/09)
   2009/C 256/61
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: Hearst Communications, Inc. (Νέα Υόρκη, Ηνωμένες Πολιτείες) (Εκπρόσωπος: A. Nordemann, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Vida Estética, S.L. (Βαρκελώνη, Ισπανία)
   
      Αιτήματα της προσφεύγουσας
   
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του δευτέρου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 4ης Ιουνίου 2009 στην υπόθεση R 770/2007-2· και
            
         
               —
            
            
               να καταδικάσει το καθού στα δικαστικά έξοδα.
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: Η αντίδικος ενώπιον του τμήματος προσφυγών
   
      Σήμα προς καταχώριση: Το λεκτικό σημείο «COSMOBELLEZA», για προϊόντα και υπηρεσίες των κλάσεων 35 και 41
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η προσφεύγουσα
   
      Αντιταχθέν σήμα ή σημείο: Καταχωρισμένο γαλλικό σήμα «COSMOPOLITAN» για προϊόντα της κλάσεως 16· καταχωρισμένο διεθνές σήμα «COSMO TEST» για προϊόντα και υπηρεσίες των κλάσεων 25, 38 και 41· καταχωρισμένο πορτογαλικό σήμα «COSMO» για υπηρεσίες της κλάσεως 41· καταχωρισμένο διεθνές σήμα «COSMOPOLITAN TELEVISION» για προϊόντα και υπηρεσίες των κλάσεων 38 και 41· καταχωρισμένο διεθνές σήμα «COSMOPOLITAN» για υπηρεσίες των κλάσεων 35 και 39· καταχωρισμένο σήμα Ηνωμένου Βασιλείου «COSMOPOLITAN» για υπηρεσίες των κλάσεων 35 και 39· καταχωρισμένο εικονιστικό σήμα Ηνωμένου Βασιλείου «THE COSMOPOLITAN SHOW» για υπηρεσίες των κλάσεων 35 και 41· καταχωρισμένο σήμα Ηνωμένου Βασιλείου «COSMO» για υπηρεσίες των κλάσεων 35 και 41· καταχωρισμένο σήμα Ηνωμένου Βασιλείου «COSMOPOLITAN TELEVISION» για υπηρεσίες των κλάσεων 38 και 41· καταχωρισμένο ιρλανδικό σήμα «COSMOPOLITAN TELEVISION» για υπηρεσίες των κλάσεων 38 και 41· παγκοίνως γνωστά σήματα «COSMO» και «COSΜΟΡΟLITAN» σε όλα τα κράτη μέλη για προϊόντα και υπηρεσίες των κλάσεων 16, 28 και 41· μη καταχωρισμένα σήματα «COSMO» και «COSΜΟΡΟLITAN» χρησιμοποιούμενα σε όλα τα κράτη μέλη για προϊόντα και υπηρεσίες των κλάσεων 16, 28 και 41, καθώς και εμπορικές επωνυμίες «COSMO» και «COSMOPOLITAN» χρησιμοποιούμενες σε όλα τα κράτη μέλη για προϊόντα και υπηρεσίες των ιδίων κλάσεων.
   
      Απόφαση του τμήματος ανακοπών: Απορρίπτει την ανακοπή
   
      Απόφαση του τμήματος προσφυγών: Απορρίπτει την προσφυγή
   
      Λόγοι ακυρώσεως: Παράβαση του άρθρου 8, παράγραφος 1, στοιχείο β’, του κανονισμού του Συμβουλίου 207/2009 καθώς το τμήμα προσφυγών εσφαλμένως έκρινε ότι τα οικεία σήματα δεν είναι όμοια και ως εκ τούτου δεν υφίστατο κίνδυνος συγχύσεως μεταξύ αυτών των σημάτων.